Blogi-kirjutamise-soolikas paistab mul viimasel ajal ikka umbes mis umbes olevat. Ei viitsi nagu tegeleda sellega eriti :) Kuigi kirjutada iseenesest ju oleks. Mai alul sai Berliinis GLEN seminari tegemas käidud, aprilli alul sai Barcelonas niisama nalja tegemas käidud, Madriidi Prado muuseum sai üle vaadatud ja Logronos on ka  üht teist toimunud... Aga paistab, et need üritused siia, blogi veergudele, vist ei jõuagi.  Meie vabatahtlike-seltsond on jälle muutunud. Lahkunud on Fabien ja Lesli, kes küll mõlemad juunis veel Logronosse tagasi tulla kavatsevad. Kuuks ajaks tuli siia neli kerge vaimse puudega itaallast. Õnneks ma nendega ühes korteris elama ei pea. Kaks prantsuse tsikki pidid italiaanode eest hoolitsema ja ühel neist, Barbaral, ütlesid selle peale närvid veits üles. Nii et vanemad tulid talle järele ja viisid ta  tagasi Pariisi. Vot sellised lood...